cyanic-selkie/wikianc huggingface dataset:
প্রতিদানহীন প্রেম
ফরাসী ঔপন্যাসিক মার্সেল প্রুস্তের মতে, "শুধুমাত্র প্রতিদানহীন প্রেমই হলো একমাত্র সফল ভালোবাসা" । কিন্তু অন্যদিকে মনঃচিকিৎসক এরিক বের্ন তাঁর "সেক্স অ্যান্ড হিউম্যান লাভিং" বইয়ে উল্লেখ করেছেন, "কেউ কেউ বলে সম্পর্কহীন জীবনযাপনের চাইতে একতরফা প্রেম শ্রেয়। কিন্তু একতরফা প্রেম অনেকটা রুটির অর্ধেক ডেলার মতো যেটি তৈরীতে দুরূহ হলেও খুব তাড়াতাড়ি বাসি হয়ে যায়" ।
প্রতিদানহীন প্রেমের কারণ
মনঃবিজ্ঞানী রয় বাওমেস্টারের মতে, যে বিষয়গুলো একজন পুরুষ বা নারীকে আকাংখনীয় করে তোলে, সেসব জিনিসগুলোর মাঝে অবশ্যই আছে জটিল এবং ব্যক্তিগত গুণাবলী ও বৈশিষ্টের সংমিশ্রণ। শারীরিক সৌন্দর্য্য, মাধুর্য, বুদ্ধিমত্তা এবং সামাজিক পদমর্যাদার মতো প্রভাবকের দরুণ একজন মানুষকে অন্যদের তুলনায় প্রাধান্য দেওয়ার হেতু যে প্রেমের উদ্ভব হয়, বাওমেস্টারের মতে প্রতিদানহীন প্রেমে জড়ানো মানুষদের মাঝে এই প্রভাবকগুলোর অনুপস্থিতিই তাকে এক-পেশে ভালোবাসার দিকে ধাবিত করে।
প্রতিদানহীন প্রেমের নেতিবাচকতা
অনুভূতি প্রকাশে অক্ষমতা এবং আবেগীয় চাহিদা পুরণের অপারগতা মূলত প্রতিদানহীন প্রেমে জড়িত মানুষদের বিষণ্ণতা, মৃদু আত্মবিশ্বাস, উদ্বিগ্নতা এবং মেজাজ-পরিবর্তন (বা মুড সুয়িং) এর মতো মানসিক জটিলতার দিকে পরিচালিত করে। রয় বাওমেস্টারের গবেষণানুযায়ী, আমাদের মধ্যে শতকরা ৯৮ ভাগ মানুষই জীবনের কোন না কোন এক সময়ে প্রতিদানহীন প্রেমে নিজেদের জড়িয়েছি। প্রত্যাখ্যানের ফলে এই ধরনের প্রেমে একাকিত্ব সৃষ্টির পাশাপাশি নিজেকে মূল্যহীন হিসেবে ভাবতে প্ররোচিত করে। যার ফলে এই ধরনের প্রেম মানুষদের মাঝে আত্মবিশ্বাস কমিয়ে আনে।
প্রত্যাখ্যানকারী
প্রতিদানহীন প্রেমের দুইটি পক্ষ আছে, কিন্তু শুধুমাত্র একটি পক্ষই আমাদের সংস্কৃতি কর্তৃক অধিক স্বীকৃত - আর সেটি হলো প্রতিদানহীন প্রেমে জড়িত প্রেমিক বা প্রেমিকা, প্রত্যাখ্যানকারী নয়। কিন্তু একটি গবেষণায় দেখা গিয়েছে, প্রতিদানহীন প্রেমের ক্ষেত্রে প্রত্যাখ্যানকারীও সচরাচর অপরাধবোধে ভোগেন এবং "না" বলার ক্ষেত্রে তারাও হতোবুদ্ধি হয়ে পড়েন। কেননা ক্ষেত্রবিশেষে প্রত্যাখ্যানকারীরাও তাদের বিপরীত পক্ষের মানুষদের কষ্ট অনুধাবন করতে পারেন।
সাংস্কৃতিক প্রতিফলন
আধুনিক সংস্কৃতিতে প্রতিদানহীন প্রেম একটি বহুল আলোচিত বিষয়। চলচ্চিত্র, গ্রন্থ এবং গানে প্রায়শ প্রত্যাখ্যানকারীদের নিয়ে প্রতিদানহীন প্রেমে জড়িয়ে যাওয়া মানুষদের অনড় অবস্থান এবং ভালোবাসার মানুষদের প্রতি প্রতিদানহীন প্রণয়ী বা প্রণয়ীনীদের অনুভূতি চিত্রায়িত হয়ে এসেছে। ১৯৮৮ সালে প্রকাশিত "দ্য ডার্ক সাইড অব ক্লোজ রিলেশেনশিপ" (The Dark Side of Close Relationship) গ্রন্থে বইয়ের লেখক প্রতিদানহীন প্রেমে জড়ানো মানুষদের তাদের অবস্থানে অনড় থাকার কারণ উল্লেখ করেছিলেন। কিন্তু অন্যদিকে জার্মান আত্মজীবনীমূলক উপন্যাস দ্য সরোজ অব ইয়ং ওয়ার্থার (The Sorrows of Young Werther) গ্রন্থে দেখা গিয়েছে প্রতিদানহীন প্রেমে জড়ানো প্রেমিকের আত্মহননের কাহিনী। এছাড়াও ব্রিটিশ লোকগীতি আই ওয়ান্স লাভ্‌ড এ লাস (I once loved a lass) গানেও প্রতিদানহীন প্রেম চিত্রিত হয়েছিলো।
ভাবা হয় প্লেটোনিক প্রেমই হলো প্রতিদানহীন প্রেমের মূল ভিত্তি প্রস্থর। অর্থাৎ প্লেটোনিক প্রেম থেকেই প্রতিদানহীন প্রেমের উৎপত্তি। প্রতিদানহীন প্রেম মূলত বন্ধু-মহল বা পরিচিত/পরিচিতা, কর্মস্থলে নিয়মিত সম্মুখীন হওয়া মানুষ, স্কুল কলেজ কিংবা অনেক মানুষের মিলনায়তনে কর্মক্ষেত্রের ঘটনাস্রোতে আলাপ হওয়া কোন ব্যক্তিদের মধ্যে সংগঠিত হয়ে থাকে। এই ধরনে প্রেমে অধিকাংশ ক্ষেত্রেই প্রতিদানহীন ভালোবাসায় জড়িত ব্যক্তি অপ্রস্তুত অবস্থার সম্মুখীন হয় যেখানে ভালোবাসার মানুষটির প্রতি তাদের সত্যিকারের অনুভূতি তারা ভেতর থেকে প্রকাশ করতে অপারগ হন শুধুমাত্র প্রত্যাখ্যান, লোক-লজ্জা কিংবা চিরতরে তাদের সাথে সম্পর্ক ছিন্ন হওয়ার ভয়ে।
উপকারিতা
প্রতিদানহীন প্রেম সৃষ্টিশীলতার নেপথ্যে যুগ যুগ ধরে মানুষদের অনুপ্রেরণা যুগিয়ে এসেছে। বিখ্যাত ইতালীয় কবি দান্তে আলিগিয়েরি তাঁর সৃষ্টিশীলতার কারণ হিসেবে তাঁর বাল্যকালের পরিচিতা বিয়াত্রিস পোর্ত্রিনারির কথা উল্লেখ করেছেন। দান্তের সাথে বিয়াত্রিসের কখনো মন খুলে আলাপ না হলেও তিনি লা দিভিনা কমোদিয়া বা ডিভাইন কমেডি (Divine Comedy) এর মতো বিখ্যাত মহাকাব্যে বিয়াত্রিসকে আলোকবর্তিকা নারী হিসেবে আখ্যায়িত করেছেন। এমনকি বিয়াত্রিসের মৃত্যুর পরে দান্তে তাঁর লা ভিতা নুওভা বা দ্য নিউ লাইফ (The New Life) রচনাতেও বিয়াত্রিসকে নিয়ে তাঁর অব্যক্ত এবং বিষাদময় প্রেমের কথা বর্ণনা করেছেন।
এছাড়াও, প্রতিদানহীন প্রেম সৃষ্টিশীলতার পাশাপাশি বর্তমানকে মেনে নেওয়ার মানসিকতা গড়ে তুলতে এবং বাস্তবতার সম্মুখীন হতে শেখায়। কেননা সম্পর্ক তৈরীতে বিপরীত পক্ষের অনীহা কিংবা প্রত্যাখ্যানই মূলত প্রতিদানহীন প্রেমে জড়িত মানুষদের তাদের প্রেম-বিভ্রম থেকে ফিরিয়ে আনে।
প্রতিকার
রোমান কবি ওভিড তাঁর রেমোডিয়া অ্যামোরিস বা "লাভ'স রেমেডি" (Love's Remedy) কবিতায় প্রতিদানহীন প্রেম থেকে রেহাই পাওয়ার উপদেশ হিসেবে ভ্রমণ, মদ্যপান থেকে বিরত থাকা, গ্রামীণ জীবন পশ্চাদ্ধাবন এবং পরিশেষে রোমান্টিক কবিদের এড়িয়ে চলার পরামর্শ দিয়েছিলেন।
কিন্তু এই ধরনের এক-পেশে প্রেম থেকে রেহাই পাওয়ার প্রধান উপায় হলো এসব বিষয় থেকে নিজের চিত্তকে সরিয়ে আনা। ভিন্নধর্মী কোন কিছু শেখায় নিজেকে নিয়োজিত রাখা অথবা স্বেচ্ছাসেবকমূলক কার্যকলাপে অংশীদারী হওয়া।
উদাহরণ
আইরিশ কবি উইলিয়াম বাটলার ইয়েটস, ফরাসি লেখক স্টন্দল, ইতালীয় কবি দান্তে আলিগিয়েরি, রাশিয়ান-মার্কিনী উপন্যাসিক আয়ন রেন্ড, ড্যানিশ লেখক হান্স ক্রিশ্চিয়ান এন্ডারসন এবং জার্মান লেখক ইয়োহান ভোলফগাং ফন গ্যোটে প্রমুখ অনেক মনীষী জীবনে প্রতিদানহীন প্রেমের উপস্থিতির কথা স্বীকার করেছিলেন।
২০১৬-এর লোমহর্ষক চলচ্চিত্রের তালিকা
২০১৬ সালে মুক্তিপ্রাপ্ত ভৌতিক চলচ্চিত্রের তালিকা :
মুরওয়ারা (কাতনি)
মুরওয়ারা (কাতনি) (Murwara (Katni)) ভারতের মধ্য প্রদেশ রাজ্যের কাতনি জেলার একটি শহর ও পৌর কর্পোরেশনাধীন এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে মুরওয়ারা (কাতনি) শহরের জনসংখ্যা হল ১৮৬,৭৩৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে মুরওয়ারা (কাতনি) এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
ইমতিয়াজ পদক (উসমানীয়)
ইমতিয়াজ পদক (İmtiyaz Madalyası) একটি উসমানীয় সামরিক পদক ছিল, ১৮৮২ সালে প্রতিষ্ঠিত হয়েছিল। এটি সোনা ও রৌপ্য দুটি শ্রেণিতে উপস্থাপিত হয়েছিল। স্বর্ণপদকটি ছিল বীরত্বের সর্বোচ্চ উসমানীয় সামরিক পদক। প্রথম বিশ্বযুদ্ধের সময় যখন পুরস্কৃত করা হয়েছিল, তখন পদকটি মেডেলের মতো একই ধরনের ধাতুতে একটি আলিঙ্গন দিয়ে পরা হয়েছিল। আলিঙ্গন ১৩৩৩ (১৯১৫) তারিখের সাথে ক্রসড স্যাবারস চিত্রিত।
হাবিব ওমর বিন হাফিজ
হাবিব উমর বিন হাফিজ (জন্ম ২৭ মে ১৯৬৩) একজন ইয়েমেনি সুন্নি সুফি ইসলামি পণ্ডিত, শিক্ষক, দার আল-মুস্তাফা শিক্ষালয়ের প্রতিষ্ঠাতা এবং ডিন। তিনি আবুধাবিতে তাবাহ ফাউন্ডেশনের জন্য সুপ্রিম উপদেষ্টা কাউন্সিলের সদস্যও ছিলেন।
অ্যালবার্ট ফিনি
অ্যালবার্ট ফিনি জুনিয়র (Albert Finney Jr; ৯ মে ১৯৩৬ - ৭ ফেব্রুয়ারি ২০১৯) ছিলেন একজন ইংরেজ অভিনেতা, প্রযোজক, ও পরিচালক। তিনি মঞ্চ, চলচ্চিত্র ও টেলিভিশনে সফল অভিনেতা ছিলেন। রয়্যাল একাডেমি অব ড্রামাট্রিক আর্ট থেকে অভিনয়ের প্রশিক্ষণ গ্রহণ করে তিনি বিভিন্ন শেকসপিয়ারীয় নাটকে অভিনেতা হিসেবে মঞ্চে কাজ শুরু করেন। ১৯৬০ সালে টনি রিচার্ডসন পরিচালিত দি এন্টারটেইনার চলচ্চিত্র দিয়ে তার বড় পর্দায় অভিষেক হয় এবং ১৯৬০-এর দশকের শুরু হতেই তিনি পর্দায় খ্যাতি অর্জন করেন।
ফিনি টম জোন্স (১৯৬৩), মার্ডার অন দি অরিয়েন্ট এক্সপ্রেস (১৯৭৪), দ্য ড্রেসার (১৯৮৩), ও আন্ডার দ্য ভলকানো (১৯৮৪) ছবিতে অভিনয় করে চারবার শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন; এবং এরিন ব্রকভিচ (২০০০) ছবিতে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল টু ফর দ্য রোড (১৯৬৭), অ্যানি (১৯৮২), মিলার্স ক্রসিং (১৯৯০), আ ম্যান অব নো ইমপর্টেন্স (১৯৯৪), বিগ ফিশ (২০০৩), দ্য বর্ন আল্টিমেটাম (২০০৭), দ্য বর্ন লিগ্যাসি (২০১২), এবং জেমস বন্ড ধারাবাহিকের স্কাইফল (২০১২)।
চলচ্চিত্রে তারকা খ্যাতি
ফিনি ১৯৬০ সালে টনি রিচার্ডসন পরিচালিত দি এন্টারটেইনার-এ লরন্স অলিভিয়ের সাথে অভিনয়ের মাধ্যমে চলচ্চিত্রে আত্মপ্রকাশ করেন। জন অসবর্নের মঞ্চনাটক অবলম্বনে নির্মিত ছবিটি ব্রিটিশ চলচ্চিত্র নির্মাণের নব্য গ্রিটি স্টাইলের উদাহরণ এবং এটি কিচেন-সিঙ্ক নাট্যধর্মী চলচ্চিত্র হিসেবে খ্যাতি লাভ করে। একই বছর কারেল রাইৎজের স্যাটারডে নাইট অ্যান্ড সানডে মর্নিং চলচ্চিত্রে একজন ফ্যাক্টরি শ্রমিক চরিত্রে তার কাজ তাকে পরিচিতি পাইয়ে দেয়। এর সাফল্যের ধারাবাহিকতায় তিনি হেনরি ফিল্ডিঙের আঠারো শতকের উপন্যাস অবলম্বনে রিচার্ডসনের টম জোন্স (১৯৬৩) ছবিতে অভিনয়ের সুযোগ পান এবং তার প্রথম শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। টম জোন্স-এর সফলতার পর তিনি ব্রিটিশ চলচ্চিত্র প্রদর্শকদের ভোটে ১৯৬৩ সালে বক্স অফিসে নবম জনপ্রিয় তারকার স্থান অধিকার করেন।
মার্ডার অন দি অরিয়েন্ট এক্সপ্রেস ও টিভি কর্ম
তিনি আগাথা ক্রিস্টির উপন্যাস অবলম্বনে সিডনি লুমেট পরিচালিত মার্ডার অন দি অরিয়েন্ট এক্সপ্রেস (১৯৭৪)-এ বেলজীয় গোয়েন্দা হারকিউল পোইরট চরিত্রে অভিনয় করেন। ফিনি এই চরিত্রে এতটাই পরিচিতি লাভ করেন যে তিনি পরবর্তী কয়েক বছর একই ধরনের চরিত্রে কাজ পেতে থাকেন, এবং তিনি অভিযোগের সুরে বলেন, "লোকজন আসলেই বিশ্বাস করতে শুরু করেছে যে আমার ওজন ৩০০ পাউন্ড এবং আমি ফরাসিভাষী।" এই ছবিতে অভিনয় করে তিনি তার দ্বিতীয় শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন।
ফিনি পিটার নিকোল্‌স রচিত টিভি চলচ্চিত্র ফরগেট-মি-নট-লেন (১৯৭৫)-এ অভিনয় করেন এবং রিডলি স্কট পরিচালিত প্রথম চলচ্চিত্র দ্য ডুয়েলিস্টস (১৯৭৭)-এ ক্ষণিক চরিত্রে কাজ করেন।
চলচ্চিত্রে প্রত্যাবর্তন
ফিনির সবচেয়ে কম সমাদৃত কাজ ছিল জন হিউস্টন পরিচালিত অ্যানি (১৯৮২)। এতে তিনি ড্যাডি ওয়ারবাকস চরিত্রে অভিনয় করেন। তিনি পিটার ইয়েটস পরিচালিত দ্য ড্রেসার (১৯৮৩) ছবিতে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। পরের বছর তিনি সেকেন্ড পোপ জন পল টেলিভিশন চলচ্চিত্রে নাম ভূমিকায় অভিনয় করেন। এটি মার্কিন টেলিভিশনে তার প্রথম কাজ। একই বছর তিনি হিউস্টনের আন্ডার দ্য ভলকানো (১৯৮৪)ছবিতে অভিনয় করেন। এই কাজের জন্য তারা দুজনেই সমাদৃত হন এবং ফিনি শ্রেষ্ঠ অভিনেতা বিভাগে তার দ্বিতীয় একাডেমি পুরস্কারের মনোনয়ন লাভ করেন।
১৯৯০-এর দশক
ফিনি ১৯৯০-এর দশকে এইচবিও চ্যানেলের জন্য নির্মিত চলচ্চিত্রে প্রধান চরিত্রে অভিনয় শুরু করেন, তন্মধ্যে রয়েছে দি ইমেজ (১৯৯০)। তিনি মিলার্স ক্রসিং (১৯৯০) ছবিতে গ্যাংস্টার বস চরিত্রে অভিনয় করে ব্যাপক সমাদৃত হন। তিনি এই ছবির শুটিং শুরুর পূর্বে ট্রে উইলসনের স্থলাভিষিক্ত হন। একই বছর তিনি কিংসলি অ্যামিসের উপন্যাস অবলম্বনে নির্মিত ব্রিটিশ টেলিভিশন ধারাবাহিক দ্য গ্রিন ম্যান-এ অভিনয় করেন।
পরবর্তী কালে তিনি জিলিস ম্যাকিননের সাথে দ্য প্লেবয়স (১৯৯২), ব্রুস বেরেসফোর্ডের সাথে রিচ ইন লাভ (১৯৯৩), মাইক ফিগিসের সাথে দ্য ব্রাউনিং ভার্সন (১৯৯৪), সুরি কৃষ্ণাম্মার সাথে আ ম্যান অব নো ইমপর্টেন্স (১৯৯৪), এবং পিটার ইয়েটসের দ্য রান অব দ্য কান্ট্রি (১৯৯৫) চলচ্চিত্রে অভিনয় করেন।
পুনঃসাফল্য
দীর্ঘ এক দশক পরে ফিনির অন্যতম হিট চলচ্চিত্র ছিল স্টিভেন সোডারবার্গের পরিচালনায় জুলিয়া রবার্টসের সাথে এরিন ব্রকভিচ (২০০০)। এই ছবিতে অভিনয় করে তিনি শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। একই বছর তাকে সোডারবার্গের ট্রাফিক (২০০০) চলচ্চিত্রে ক্ষণিক চরিত্রে দেখা যায়। ২০০১ সালে তিনি হেমিংওয়ে, দ্য হান্টার অব ডেথ টিভি চলচ্চিত্র আর্নেস্ট হেমিংওয়ে চরিত্রে অভিনয় করেন। এছাড়া তিনি ডেলিভারিং মিলো (২০০১) ছবিতে প্রধান চরিত্রে কাজ করেন। পরের বছর তিনি দ্য গ্যাদারিং স্টর্ম টিভি চলচ্চিত্রে উইনস্টন চার্চিল চরিত্রে অভিনয় করে সমাদৃত হন এবং শ্রেষ্ঠ অভিনেতা বিভাগে বাফটা টিভি পুরস্কার, এমি পুরস্কার ও গোল্ডেন গ্লোব পুরস্কার অর্জন করেন।
২০০৪-২০১৯
ফিনি সোডারবার্গের ওশান্‌স টুয়েলভ (২০০৪)-এ ক্ষণিক চরিত্রে কাজ করেন, টিম বার্টনের কর্পস ব্রাইড (২০০৫)-এ একটি গানে কণ্ঠ দেন এবং আসপেক্টস অব লাভ (২০০৫) চলচ্চিত্রে অভিনয় করেন।
তিনি রিডলি স্কটের পরিচালনায় আ গুড ইয়ার (২০০৬) ছবিতে অভিনয় করেন। তিনি অ্যামেজিং গ্রস (২০০৬), দ্য বর্ন আল্টিমেটাম (২০০৭), ও বিফোর দ্য ডেভিল নোস ইউ আর ডেড (২০০৭) ছবিতে পার্শ্ব চরিত্রে অভিনয় করেন। তিনি সর্বশেষ দ্য বর্ন লিগ্যাসি (২০১২), এবং জেমস বন্ড ধারাবাহিকের স্কাইফল (২০১২) চলচ্চিত্রে অভিনয় করেন।
বেলগাঁও লোকসভা কেন্দ্র
বেলগাঁও বা বেলগাবী লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৫৮০,৮৯৫ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কর্ণাটকের বেলগাঁও জেলার পশ্চিম দিকে অবস্থিত বিধানসভা কেন্দ্রগুলি নিয়ে গঠিত৷
ইতিহাস
বেলগাঁও লোকসভা কেন্দ্রে ১৯৫১ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫১ থেকে ১৯৫৭ সাল অবধি এটি বম্বে রাজ্য, ১৯৫৭ থেকে ১৯৭৭ অবধি এটি মহীশূর রাজ্য ও এর পরে এটি কর্ণাটক রাজ্যের অংশীভূত হয়৷
বিধানসভা কেন্দ্র গুলি
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটিও বিধানসভা কেন্দ্র তফসিলী জাতি বা উপজাতিদের জন্য সংরক্ষিত নয়।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৮ নং বিধানসভা কেন্দ্র৷ এটি বেলগাঁও জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৯ নং বিধানসভা কেন্দ্র৷ এটি বেলগাঁও জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১ নং বিধানসভা কেন্দ্র৷ এটি বেলগাঁও জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১২ নং বিধানসভা কেন্দ্র। এটি বেলগাঁও জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৩ নং বিধানসভা কেন্দ্র। এটি বেলগাঁও জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৬ নং বিধানসভা কেন্দ্র। এটি একটি অসংরক্ষিত আসন। এটি বেলগাঁও জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৭ নং বিধানসভা কেন্দ্র। এটি একটি অসংরক্ষিত আসন। এটি বেলগাঁও জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৮ নং বিধানসভা কেন্দ্র। এটি একটি অসংরক্ষিত আসন। এটি বেলগাঁও জেলায় অবস্থিত৷
কুংফু পান্ডা
কুংফু পান্ডা (Kung Fu Panda) হচ্ছে ২০০৮ সালে নির্মিত একটি মার্কিন কমেডি চলচ্চিত্র। জন স্টিভেনসন ও মার্ক অসবোর্ন এটির পরিচালক। ছবিটির নির্বাহী প্রযোজক ছিলেন মেলিসা কব ও জ্যাক ব্ল্যাক। এছাড়া এটির প্রযোজনা প্রতিষ্ঠান ছিলো ড্রিমওয়ার্কস অ্যানিমেশন। ছবিটির কাজ হয় ড্রিমওয়ার্কসের স্টুডিও ক্যালিফোর্নিয়ার গ্লেন্ডালে, এবং বিপণনে ছিলো প্যারামাউন্ট পিকচার্স। ছবিটির শ্রেষ্ঠাংশে অভিনয় করেন জ্যাক ব্ল্যাক (পান্ডা বা পো), ডাস্টিন হফম্যান, অ্যাঞ্জেলিনা জোলি, ইয়ান ম্যাকশেন, লুসি লিউ, সেথ রজেন, ডেভিড ক্রস, র‌্যান্ডাল ডাক কিম, জেমস হং, এবং জ্যাকি চ্যান। ছবিটির চিত্রপট ছিলো প্রাচীণ চীনে, এবং কাহিনীটি হচ্ছে একটি পান্ডার যে কি না কুংফু ওস্তাদ হতে ইচ্ছুক।
যদিও কুংফু পান্ডা চলচ্চিত্রটি ধারণা তৈরি হয় ১৯৯৩ সালে, কিন্তু ২০০৪-এর আগে কাজ শুরু হয় নি। এই চলচ্চিত্রটির আইডিয়া আসে মাইকেল লরেন্সের কাছ থেকে, এবং তিনি ছিলেন ড্রিমওয়ার্কস অ্যানিমেশনের একজন নির্বাহী কর্মকর্তা।
ধারাবাহিক পর্ব
কুংফু পান্ডা-এর ধারাবাহিক কুংফু পান্ডা: দ্য ক্যাবুম অফ ডুম (Kung Fu Panda: The Kaboom of Doom)-এর চলচ্চিত্র ধারণের বর্তমানে চলছে, এবং ৩ জুন, ২০১১-এ এটির মুক্তি পাবে বলে প্রযোজনা সংস্থা থেকে বলা হয়েছে। এটি ত্রিমাত্রিক ডাইমেনশন বা থ্রি-ডি-এ চিত্রায়ণ করা হচ্ছে এবং এটির পরিচালনায় আছে জেনিফার উহ নেলসেন। চলচ্চিত্রে আগের শিল্পীরাই কাজ করছেন। অতিরিক্ত হিসেবে নতুন একজন খলনায়কের উপস্থিতি সম্পর্কে জানা গেছে, যে কি না একটি বিচিত্র অস্ত্রের অধিকারী, এবং শুধুমাত্র কুংফু দিয়ে তাকে মোকাবেলা করা কষ্টকর।
কণিকা (অন্ন)
এটি ঐতিহ্যগতভাবে ওড়িয়া বিবাহ বা বনভোজনগুলিতে পরিবেশন করা হত তবে এটি মূলত পোলাও এবং বিরিয়ানি দ্বারা প্রতিস্থাপিত হয়েছে। পশ্চিমবঙ্গে মিষ্টি পোলাও নামে পরিচিত একটি অনুরূপ খাবার বিয়ে বা অনুষ্ঠানের সময় প্রস্তুত করা হয় যা খাসির মাংসের তরকারি দিয়ে পরিবেশন করা হয়। মিষ্টি পোলাওয়ের চেয়ে কণিকার একটি জোরদার স্বাদ রয়েছে এবং এটি ডালমা বা খাসির মাংসের তরকারি বা খাবারের শেষে মিষ্টান্ন হিসাবে খাওয়া যেতে পারে।
এটি তৈরিতে ব্যবহৃত মূল উপাদানগুলি হ'ল সুগন্ধি চাল, ঘি, কিশমিশ, কাজু, কালো এলাচ, সবুজ এলাচ, দারুচিনি, লবঙ্গ, গদা, তেজপাতা, জায়ফল গুঁড়ো, চিনি, লবণ এবং হলুদ।
খট্টেশ্বর রাণীনগর ইউনিয়ন
খট্টেশ্বর রাণীনগর ইউনিয়ন বাংলাদেশের রাজশাহী বিভাগের নওগাঁ জেলার রাণীনগর উপজেলার অন্তর্গত একটি ইউনিয়ন।
আয়তন ও জনসংখ্যা
২০১১ইং সালের আদমশুমারী অনুযায়ী রাণীনগর ইউনিয়নের (পূর্ববর্তী নাম খট্টেশ্বর রাণীনগর) সর্বমোট জনসংখ্যা ৩৫,৫০০ জন।
গ্রামসমূহ
রাণীনগর ইউনিয়নের মোট ১৩টি গ্রাম রয়েছে
মুজিবপিডিয়া
মুজিবপিডিয়া ২০২২ সালে প্রকাশিত শেখ মুজিবুর রহমানের ব্যক্তিগত ও রাজনৈতিক কর্মজীবন, সংশ্লিষ্ট আন্দোলনের ইতিহাসের ও বাংলাদেশের স্বাধীনতার ইতিহাসের তথ্য-উপাত্ত ভিত্তিক একটি জ্ঞানকোষ। দুই খন্ডের জ্ঞানকোষটি কামাল চৌধুরী, ফরিদ কবির ও আবু মো. দেলোয়ার হোসেনের সম্পাদনায় প্রণীত। হিস্ট্রি অ্যান্ড কালচার সার্কেল বাংলাদেশ লিমিটেড  এক হাজার পৃষ্ঠার বিশ্বকোষটি ২০২২ সালের ৭ ডিসেম্বর আগামী প্রকাশনী হতে প্রথম সংস্করণ প্রকাশ করে।
খট্টেশ্বর রাণীনগর ইউনিয়ন
শিক্ষা
শিক্ষা প্রতিষ্ঠান
রক্তদহ বিল
অন্যান্য ইউনিয়নের মত খট্টেশ্বর রাণীনগর ইউনিয়নেও একটি বিল রয়েছে। এর নাম রক্তদহ বিল। এ বিলে প্রায় সময়ই অল্প পরিমাণ পানি থাকে। তবে বর্ষা মৌসুমে এবিলটি কানায় কানায় পূর্ণ হয়ে যায়।
জনপ্রতিনিধি
বর্তমান চেয়ারম্যান-
মুজিবপিডিয়া
আধার
মুজিবপিডিয়ায় ৯৭ জন লেখক, গবেষক, ইতিহাসবিদ ও সাংবাদিক রচিত ৫৯১টি ভুক্তি ও ৭৫০টি ঐতিহাসিক স্থিরচিত্র রয়েছে। এটি দুই খন্ডের ১/৮ আঁকারের বাধাই করা ১০০০ পৃষ্ঠার সংকলিত গ্রন্থ।  এছাড়া জ্ঞানকোষটির অনলাইন সংস্করণে নতুন নির্মিত প্রায় ১০০টি ভিডিওচিত্র আছে।
প্রকাশনার ইতিহাস
মুজিবপিডিয়ার ভুক্তি, ঐতিহাসিক আলোকচিত্র যোগ ও সম্পাদনার জন্য দুইবছর গবেষণা চলে। ২০২১ সালের ১৯ অক্টোবর হিস্ট্রি এন্ড কালচার সার্কেল বাংলাদেশ আনুষ্ঠানিকভাবে জ্ঞানকোষ প্রণয়ন শুরু করে। গবেষণায় শেখ মুজিবুর রহমানের ব্যক্তিগত ও রাজনৈতিক জীবন, কর্ম ও আদর্শ, বিভিন্ন রাজনৈতিক সংগ্রামের মুজিবের সংশ্লিষ্ঠতার বিবরণ, একইসঙ্গে বাংলাদেশের স্বাধীনতা ও বাঙালির মুক্তির ইতিহাস অন্তর্ভূক্ত ছিল। সিটি ব্যাংক লিমিটেড এটির গবেষণা ও প্রকাশনার অর্থায়ন করে। এটি ২০২১ সালের বিজয় দিবসে প্রকাশের জন্য পরিকল্পিত ছিল। পরবর্তীতে ২০২২ সালের ৭ ডিসেম্বর এটির প্রথম সংস্করণ প্রকাশ করা হয়। একক বই হিসেবে মুজিবপিডিয়া ২০২৩ সালের অমর একুশে গ্রন্থমেলায় আগামী প্রকাশনার পরিবেশনায় নিজনামে বিক্রয় কেন্দ্র পায়।
দি এলগিন হোটেল
দি এলগিন হোটেল দার্জিলিং শহরের একটি নামকরা হোটেল, যা অতীতের একটি সময় 'দি নিউ এলজিন' নামেই বেশি প্রসিদ্ধ ছিল। হোটেলটি মূলত ১৮৮৭ সালের দিকে নির্মিত হয়েছিল এবং তৎকালিন সময়ে এটি প্রধানত কোচ বিহারের মহারাজা সাহেবের গ্রীষ্মকালীন আবাসস্থল হিসাবে ব্যবহৃত হতো। এটি পশ্চিম বঙ্গ রাজ্যের একটি প্রত্নত্বাত্তিক হোটেল হিসাবে বিবেচিত, যা দার্জিলিং শহরে হিমালয়ের একটি পাহাড়ের উপর নির্মিত।
ইতিহাস
১৮৮৭ সালের দিকে নির্মিত হোটেলটির চতূর্দিকে রয়েছে বিশালকার বাগান। হোটেলটিকে পূর্বের সময়কার রাজকীয় আদল দেবার জন্য সর্বোচ্চ চেষ্টা করা হয়েছে যখন এটিকে নতুন করে সাজানোর চেষ্টা করা হয়েছিল। এছাড়া হোটেলটির ইতিহাস বিষয়ক বিষয়গুলি যাতে পুনর্জীবিত হয় সেদিকেও বিশেষ নজর দেয়া হয়েছিল। হোটেলটির মূল নকশা করা হয়েছে রয়াল মেনর হাউস স্টাইলের স্থাপত্য কৌশলকে ব্যবহার করে এবং হোটেলটিকে পূর্বের আদলে ফিরিয়ে নেয়া হয়েছিল গৌরি ডগলাসের নকশায়, উইলিয়াম ডেনিয়েলের লিথোগ্রাফ, বার্মা টেকের আসবাব দিয়ে, মেঝের ওক কাঠের বোর্ডের সমন্বয়ে।
হোটেলটি অনেক নামকরা ও বিশিষ্ট্য ব্যক্তিদের আতিথিয়তা প্রদান করেছে যার ভেতর আছেন যুক্তরাষ্ট্রের অ্যাম্বাসেডর এবং পালদেন থনডাপ নামগেইল, সিকিমের ক্রাউন প্রিন্স থেকে শুরু করে ডমিনিক লাপিয়ারে এবং মার্ক তুলি। হোটেলটির অনেক অতিত ইতিহাস রয়েছে বলার মতো। এটির নির্মানের প্রথম থেকে যখন এটির স্বাত্তাধিকার কোচবিহারের মহারাজা থেকে নেন্সি ওকলে পর্যন্ত প্রবাহিত হয়েছিল যিনি কিনা হোটেলটির মালিকানা কিনে নেন ১৯৫৯ সালের দিকে।
বৈশিষ্ট্য
দি এলগিন হোটেলটির অবস্থানটি হলো বিখ্যাত দার্জিলিং মল এবং রাজ ভবন (গভর্নর হাউজ) থেকে হাটা দুরত্বে। হোটেলটিতে রয়েছে অনেক বই সমৃদ্ধ লাইব্রেরী, খেলাধুলার রুম এবং বাচ্চাদের খেলার স্থান। হোটেলটিতে বর্তমানে ২৫টি ডাবল কামড়া ছাড়াও রয়েছে ৩টি স্যুট এবং ৩টি রেস্তোরা। হোটেলটিতে রয়েছে গাড়ি পার্কিংয়ের সুব্যবস্থা।
কুজিন
হোটেলটির বিভিন্ন নামকরা খাবরের মধ্যে রয়েছে সিক্কিমিয় খাবার যেমন মোমো- বাষ্প দ্বারা রান্নাকৃত মুরগি, শুকরের গস্তো অথবা সবজি সমৃদ্ধ খাবার যার সাথে থাকে টমেটোর চাটনি; গিয়াকো স্যুপ- গরম গরম চিমনি স্যুপের সাথে যেখানে থাকে নুডলস, ডিম, চিকেন বল, কালো মাসরুম, নানারকম সবজি, স্প্রিং পিঁঁয়াজ এবং ধনিয়া; চুপরি ক্যাপসিকাম- ইয়াক গরুর দুধের কটেজ চিজ এবং মিস্টি মরিচের সাথে ক্যাপসিকাম, সিন্সু ডাল; কালো ডাল-হিমালয়ের কালো ডাল, সুখা টাম্বা, শুকনা বাশেঁর কাণ্ড; নিংগ্রো টমেটো-জঙ্গলের ফার্ন এবং টমেটো; ইসকাস ড্রাই-চায়াটি, সাগ-মাস্টার্ড পাতার সাথে শুকরের মাংস অথবা মুরগী, চিকেন মুলা-মুরগির রান্নার পর লাল পাতা; ফিং ভ্যাজিটেবল-সবজি দিয়ে তৈরী নুডলস; গানড্রান্ক- শুকনা সবজি, কাইনেমা- সয়াবিনের বীজ। খাবারের স্বাদ বৃদ্ধি করার জন্য রয়েছে মুলা আচার-লাল জলপাই এবং টংবার মতো পানীয়। পুরস্কার “সার্টিফেকট অব এক্সেলেন্স ২০১৩” স্ট্যাটাস বা ট্রিপএডভাইজার।
অর্থের বিনিময়ে ফতোয়া কেলেঙ্কারি
অর্থের বিনিময়ে ফতোয়া কেলেঙ্কারি হল নগদ অর্থের বিনিময়ে ফতোয়া প্রদান। ২০০৬ সালের সেপ্টেম্বর মাসে ভারতের একটি বিশিষ্ট ইসলামিক বিদ্যালয়ে নগদ অর্থের বিনিময়ে ফতোয়া প্রদান করা হয়, যা একটি টিভি চ্যানেল স্টিং অপারেশনের মাধ্যমে লাইভ সম্প্রচার করে, যেখানে দেখা যায় বেশ কয়েকজন আলেম ফতোয়া জারির বিনিময়ে ঘুষ নিচ্ছেন, এমনকি দাবিও করছেন।
হুয়ান মুসো
হুয়ান অগাস্টিন মুসো (জন্ম: ৬ মে ১৯৯৪) হচ্ছেন একজন আর্জেন্টিনার পেশাদার ফুটবলার। তিনি ইতালির সেরিয়ে আ ক্লাব আতালান্তা এবং আর্জেন্টিনা জাতীয় দলের হয়ে গোলরক্ষক হিসেবে খেলেন।
অর্থের বিনিময়ে ফতোয়া কেলেঙ্কারি
এতে জড়িত আলেমদের মধ্যে ছিলেন ভারতের সর্বাধিক বিখ্যাত ইসলামী বিদ্যালয় দারুল উলুম দেওবন্দের ফতওয়া বিভাগের প্রধান মুফতি হাবিবুর রহমান। স্টার টিভি চ্যানেল ছয় মাস ধরে কোবরাপোস্টের সহযোগিতায় গোপন ক্যামেরা পরিহিত আন্ডারকভার রিপোর্টারদের দ্বারা স্টিং অপারেশনটি পরিচালনা করে এবং স্টার টিভির ‘বেনাকাব’ প্রোগ্রামে সম্প্রচারিত হয়। এতে দেখা গেছে যে কিছু আলেম ৬০ ডলারের কম ঘুষ গ্রহণ করছে এবং সাংবাদিকদের অনুরোধ করা বিষয়ে উর্দুতে ফতোয়া হস্তান্তর করছে। ফতোয়াগুলি বিভিন্ন ধরনের ছিল যার মধ্যে রয়েছে: ক্রেডিট কার্ড, ডাবল বিছানা, ক্যামেরা সজ্জিত সেল ফোন ব্যবহার থেকে মুসলমানদের নিষেধ করা, এবং চলচ্চিত্রে অভিনয় করা, তাদের অঙ্গ দান করা, তাদের সন্তানদের ইংরেজি শেখানো, টিভি দেখার পাশাপাশি টিভি দেখার সমর্থনে আরেকটি ফতোয়া। ইত্যাদি।
হুয়ান মুসো
ক্লাব ক্যারিয়ার
ডিফেনসোরস দে বেলগ্রানো দে ভিলা রামাল্লোর কাছে ধারে যাওয়ার আগে মুসো ক্লাব ডি রেগাটাস সান নিকোলাসের একাডেমিতে প্রশিক্ষণ নেন। এই ক্লাবে তিনি ১৬ বছর বয়সে স্থানীয় চ্যাম্পিয়নশিপ জিতেছিলেন। ফাইনাল খেলায় ট্রাইব্রেকারের শুট-আউটে পাঁচটির মধ্যে তিনটি পেনাল্টি রক্ষা করেন তিনি।
অর্থের বিনিময়ে ফতোয়া কেলেঙ্কারি
প্রতিক্রিয়া
ওলামা এবং মুফতিরা (প্রবীণ পণ্ডিত ও আলেম) ফতোয়ার জন্য ঘুষ নেওয়াকে "লজ্জাজনক" এবং "নিন্দনীয়" বলে বর্ণনা করেছেন। দারুল উলূম ওয়াকফ দেওবন্দের মুফতি আহসান কাসেমি সাহেব বলেন, ফতোয়া জারির জন্য অর্থ নেওয়া ‘বেআইনী’ এবং ইহা শরীয়তে অপরাধ।
এই কেলেঙ্কারির ফলে উলামায়ে কেরাম ও মুফতিদের পাশাপাশি মুসলিম জনগণের মধ্যে "কী কী ফতোয়া গঠন" এবং এর দ্বারা "ফতোয়া দেওয়ার বৈধ কর্তৃত্ব রয়েছে কিনা" ইত্যাদি প্রশ্নে বিতর্ক সৃষ্টি করেছিল। একটি মাদ্রাসার ছাত্ররা আলেমদের তীব্র নিন্দা জানায় এবং মুফতি যে মসজিদের ক্যামেরায় ধরা পড়েছিল তাদের জামাতকে তীব্র নিন্দা জানায়, মুফতি তাদের সামনে না আসা পর্যন্ত নামাজ পড়তে অস্বীকৃতি জানায়, পরে তিনি টাকা নেওয়ার কথা স্বীকার করে এবং ক্ষমা প্রার্থনা করে।
হুয়ান মুসো
রেসিং ক্লাব
রেসিং ক্লাবের ২০১৪ সালের আর্জেন্টাইন প্রাইমরা ডিভিসিওন চ্যাম্পিয়নশিপের সময় মুসো দলের তৃতীয় গোলরক্ষক ছিলেন। সেবার দলটি ১৩ বছরের মধ্যে প্রথম শিরোপা অর্জন করেন। তিন বছর পর ২০১৭ সালের ২৮ মে তারিখে সান লরেঞ্জোর বিপক্ষে ২-১ গোলে জয়ের ম্যাচে তার পেশাদার অভিষেক ঘটে। তিনি ২০১৭-১৮ মৌসুমে আর্জেন্টাইন প্রাইমরা ডিভিসিওনের সময় দলের প্রথম পছন্দের গোলরক্ষক হয়েছিলেন। সেবার রেসিং ক্লাব সপ্তম স্থানে মৌসুম শেষ করে ২০১৯ কোপা সুদামেরিকানার জন্য যোগ্যতা অর্জন করেছিন।
উদিনেসে
২০১৮ সালের গ্রীষ্মে, তিনি ইতালীয় লীগ সেরিয়ে আ দল উদিনেসে স্বাক্ষরিত হন। পুরো মৌসুম জুড়ে মুসো প্রথম একাদশের অপ্রতিদ্বন্দী অংশ হিসাবে নিজেকে প্রতিষ্ঠিত করে দলের অন্যতম প্রধান খেলোয়াড় হয়ে ওঠেন। তিন মৌসুমে লিগে মোট ১০২টি খেলায় অংশ নেন।
আতালান্তা
২০২১ সালের ২ জুলাইয়ে মুসো একই লিগের ক্লাব আতালান্তায় পাড়ি জমান।
আন্তর্জাতিক ক্যারিয়ার
মুসো ইতালীয় বংশোদ্ভূত আর্জেন্টাইন। তার জন্ম হয়েছে আর্জেন্টিনাতেই। তবে তার দুই দেশেরই পাসপোর্ট রয়েছে। তিনি ২০১৩ সালের দক্ষিণ আমেরিকান যুব ফুটবল চ্যাম্পিয়নশিপের প্রস্তুতির জন্য চিলির লা সেরেনায় অনুষ্ঠিত প্রীতি টুর্নামেন্ট ফোর নেশনস ম্যাচের জন্য আর্জেন্টিনা অনূর্ধ্ব-২০ দলের সদস্য ছিলেন।
২৬ মার্চ, ২০১৯ তারিখে মরক্কোর বিপক্ষে একটি প্রীতি ম্যাচে এস্তেবান আন্দ্রাদার ৬৭ তম মিনিটের বিকল্প হিসেবে মাঠে নামার মাধ্যমে আর্জেন্টিনা জাতীয় ফুটবল দলের হয়ে তার অভিষেক হয়। ২০১৯ সালের ১৪ জুনে তিনি আহত আন্দ্রাদার স্থলাভিষিক্ত হওয়ার জন্য ২০১৯ কোপা আমেরিকার জন্য তুলনামূলক দেরিতে দলে ডাক পেয়েছিলেন ।
ক্লাব
রেসিং ক্লাব
আন্তর্জাতিক
আর্জেন্টিনা
নকশী কাঁথার মাঠ
নকশী কাঁথার মাঠ ১৯২৯ খ্রিষ্টাব্দে প্রকাশিত বাংলা সাহিত্যের একটি অনবদ্য আখ্যানকাব্য। বাংলা ভাষায় রচিত এই আখ্যানকাব্যের লেখক বাংলাদেশের পল্লীকবি জসীম উদ্ দীন। বাংলা কবিতার জগতে যখন ইউরোপীয় ধাঁচের আধুনিকতার আন্দোলন চলছিল তখন প্রকাশিত এই কাব্যকাহিনী ঐতিহ্যগত ধারার শক্তিমত্তাকে পুনঃপ্রতিপন্ন করে। এটি জসীমউদদীনের একটি অমর সৃষ্টি হিসাবে বিবেচিত। কাব্যগ্রন্থটি ইংরেজিতে অনুবাদিত হয়ে বিশ্বপাঠকের দৃষ্টি আকর্ষণ করতে সক্ষম হয়েছিল। নকশী কাঁথার মাঠ কাব্যোপন্যাসটি রূপাই ও সাজু নামক দুই গ্রামীণ যুবক-যুবতীর অবিনশ্বর প্রেমের করুণ কাহিনী। এই দুজনই ছিলেন বাস্তব চরিত্র।
কাহিনী সংক্ষেপ
নকশী কাঁথার মাঠ-এর নায়ক রূপাই গাঁয়ের ছেলে, কৃষ্ণকায়, কাঁধ পর্যন্ত চুল। তার কতগুলো গুণ আছে : সে ভালো ঘর ছাইতে জানে, যে হাত দিয়ে সে সুন্দর ঘর ছায়, সেই হাতেই লড়কি চালাতে জানে, সড়কি চালাতে জানে, আবার বাঁশের বাঁশিতে তার মতো আড় আর কেউ দিতে পারে না, এমনকি তার মতো আর কেউ গান গাইতেও পারে না। পাশের গ্রামের মেয়ে সাজু। নাম তার সোনা হলেও মুসলমান পারিবারিক সংস্কৃতি অনুযায়ী সাজু বলে ডাকে সকলে। অপূর্ব সুন্দরী সাজু গ্রামের লক্ষ্মী মেয়ে হিসেবে পরিচিত। জ্বালাময়ী রৌদ্র আর উত্তাপের মৌসুমে বদনা-বিয়ের গান গেতে গেতে রূপাইয়ের গ্রামে আসে পাঁচ মেয়ে। এদের মাঝেরজন সাজু। তারা রূপাইয়ের বাড়ির সামনে এলে চাল-ডাল দেওয়া হয়। মেয়ের দল বাড়ি ফেরার সময় সাজু একটু পেছন ফিরে চায়লে তার রূপে অভিভূত রূপাইয়ের সাথে চোখে চোখ মিলে সাজুর। রূপাই দা নিয়ে পাশের গ্রামের শেখ বাড়িতে যায় বাঁশ কাটতে। বাঁশ কাটতে সাজু তার চোখে পড়ে। মোহমুগ্ধ হয় সে সাজুর দিকে তাকিয়ে। একসময় সাজুর মা রূপাইকে লক্ষ্য করে এবং চিনতে সক্ষম হয়। লাজুক সাজু ও তার মা তরকারি রান্না করে রূপাইয়ের জন্য এবং রূপাইও তৃপ্তিসহকারে খায়। সাজুর কথা ভাবতে ভাবতে সবসময় আনমনা থেকে রূপাই। হাটে আসা-যাওয়ার পথে সে সাজুর বাসায় যায় এবং নানা অজুহাতে সাজুকে উপহার দিতে থাকে। একসময় গ্রামের লোকজন সাজু-রূপাইকে নিয়ে বলাবলি করতে থাকে। এ সম্পর্কে জানতে পেরে রূপাই ক্ষুব্ধ ও হতাশ হয়। বাঁশিতে সুর তুলে রূপাই তার মনের কষ্ট প্রকাশ করে। গ্রামের এক বুড়ি রূপাইকে নিয়ে রটানো কুৎসার ব্যাপারটা তুলে তার বিষণ্ন মায়ের নিকট। আরও কয়েকজন একই কথা তুললে ক্লান্ত রূপাইয়ের মা সাক্ষাত করে ঘটক দুখাই মিঞার সঙ্গে। দুখাই মিঞা ওই গ্রামে গিয়ে বিয়ের প্রসঙ্গ তুলে সাজুর মায়ের নিকট। মুরব্বি হওয়াতে তার সকল কথা মেনে নেয় সাজুর মা। রূপাইয়ের সঙ্গে সাজুর বিয়ে হয়। তারা সুখের সংসার পাতে। একদিন গভীর রাতে চাঁদ ওঠে, গোবর নিকানো আঙিনায় মাদুর পেতে সাজু রূপাইয়ের কোলে শুয়ে রয়, তাই একসময় বাঁশির বাজনা থেমে যায়। কারণ যাকে শোনানোর জন্য রূপাই এতদিন বাঁশি বাজিয়েছে, সেই মানুষটি এখন তারই ঘরে। সেদিন রাতের পূর্ণিমার আলোতে সাজুর রূপ দেখে দারুণ মুগ্ধ হয় রূপাই, কিন্তু পরক্ষণেই তার মনে কী যেন এক সংশয় জেগে ওঠে। সে ভাবে, এত সুখ আমার সইবে তো! এক অজানা আশঙ্কায় তার অন্তরের বেদনাশ্রু সাজুর কোমল মুখের ওপর পড়ে, সাজুর ঘুম ভেঙে যায়, স্বামীর চোখে জলের ধারা দেখে সাজু বলে, তুমি কাঁদছ কেন? তোমাকে তো আমি কোনো আঘাত দিইনি। রূপাই বলে, এক অজানা আশঙ্কায় কাঁদছি। সাজু বলে, না না, আমরা তো কোনো অন্যায় করিনি। এমন সময় হঠাৎ খবর আসে, বনগেঁয়োরা তাদের গাজনা-চরের পাকা ধান কেটে নিয়ে যাচ্ছে। রূপাই ছুটে যায় লড়কি-সড়কি হাতে বনগেঁয়োদের প্রতিরোধ করতে। সেখানে লড়াই হয় (স্থানীয় ভাষায় কাইজ্জা), কয়েকটি খুন হয় এবং ফলশ্রুতিতে রূপাই ফেরারি হয়ে যায়। আর সাজু রোজ একটা পিদিম বা মাটির প্রদীপ জ্বালিয়ে বসে থাকে রূপাইয়ের পথ চেয়ে। একটা মরা পাতা ঝরে পড়লেও রূপাই-বিরহিণী সাজু, পাতার শব্দ লক্ষ করে আলোটা নিয়ে ছুটে যায়, কোথায় রূপাই? দিন চলে যায়। একদিন গভীর রাতে রূপাই এসে দাঁড়ায় সাজুর সামনে। সাজু দেখে, রূপাইয়ের সারা গায়ে মাটি মাখা, রক্তের দাগও লেগে আছে কোথাও কোথাও। সাজু তাকে জড়িয়ে ধরে বলে, ‘তোমাকে আর যেতে দেবো না।’ রূপাই বলেছে, ‘আমার না যেয়ে উপায় নেই, যেতেই হবে। কেননা, আমি যদি ধরা পড়ি, আমার ফাঁসি অথবা কালাপানি হবে।’ সাজু এখানে বলেছিল, ‘তুমি তো চলে যাবে আমাকে কার কাছে তুমি রেখে যাবে’, তখন রূপাই বলে, সখী দীন দুঃখীর যারে ছাড়া কেহ নাই
সেই আল্লার হাতে আজি আমি তোমারে সঁপিয়া যাই।
মাকড়ের আঁশে হস্তী যে বাঁধে, পাথর ভাসায় জলে
তোমারে আজিকে সঁপিয়া গেলাম তাঁহার চরণতলে। ইহলোকে রূপাইয়ের সঙ্গে সাজুর এই ছিল শেষ দেখা। সাজু আর কী করবে, সেই প্রথম দেখা ও বৃষ্টির জন্য কুলা নামানোর দিনের দৃষ্টি বিনিময় থেকে শুরু করে তাদের জীবনের সব কথাকে এমনকি যে রাতে রূপাই জন্মের মতো চলে গেল, এসব অতীত স্মৃতি কাঁথার ওপর ফুটিয়ে তুলতে লাগলো সুঁই-সুতা দিয়ে। যেদিন সেই কাঁথা বোনা শেষ হয়ে গেলো, সাজু তার মায়ের কাছে দিয়ে বললো, ‘মা, আমার মরণের পরে যেখানে কবর দেওয়া হবে, সেই কবরের ওপরে যেন এই নকশী কাঁথাখানা বিছিয়ে দেওয়া হয়। আর যদি কোনোদিন রূপাই এসে আমার খোঁজ করে, তাকে বোলো, তোমার আশায় সাজু ওই কবরের নিচে আছে।’
বহুদিন পরে গাঁয়ের কৃষকেরা গভীর রাতে বেদনার্ত এক বাঁশির সুর শুনতে পায়, আর ভোরে সবাই এসে দেখে, সাজুর কবরের পাশে এক ভিনদেশি লোক মরে পড়ে আছে। কবি জসীমউদ্দীন এই আখ্যানের একেবারে শেষ পর্বে এর করুণ বেদনাকে প্রকাশ করতে লিখেছেন: আজো এই গাঁও অঝোরে চাহিয়া ওই গাঁওটির পানে
নীরবে বসিয়া কোন্ কথা যেন কহিতেছে কানে কানে। শুধু তা-ই নয়, তিনি এ কাহিনীর বেদনাকে বিস্তার করে দিতে আরও লিখেছেন, কেহ কেহ নাকি গভীর রাত্রে দেখেছে মাঠের পরে
মহা-শূন্যেতে উড়াইছে কেবা নকসী কাঁথাটি ধরে
হাতে তার সেই বাঁশের বাঁশিটি বাজায় করুণ সুরে
তারি ঢেউ লাগি এ-গাঁও ওগাঁও গহন ব্যথায় ঝুরে।
বাস্তব চরিত্র
এই কাব্যগ্রন্থের রূপাই চরিত্রটি জসীমউদ্দীন রূপায়ণ করেছিলেন বাস্তবের একজন ব্যক্তিকে উপজীব্য করে, যার প্রকৃত নাম রূপা। রূপার বাড়ি ময়মনসিংহের গফরগাঁও উপজেলার শিলাসী গ্রামে৷ বাস্তবের রূপাও কাব্যের রূপাইয়ের মতো বলবান বীর ছিলেন, ছিলেন সেরা লাঠিয়াল। কৃষিজীবী শহর আলীর ৭ ছেলে ও ৪ মেয়ের মধ্যে রূপার অবস্থান তৃতীয়৷ আর রূপার রয়েছেন ৩ ছেলে ও ২ মেয়ে। ময়মনসিংহ গীতিকার সংগ্রাহক ড. দীনেশ চন্দ্র সেনের কথায় ময়মনসিংহ অঞ্চলের লোকজ সঙ্গীত সংগ্রহ করতে জসীমউদ্দীন গফরগাঁওয়ে এসেছিলেন৷ সেখানে এসেই কবি তার সাহিত্যচর্চার অন্যতম সঙ্গী খ্যাতনামা সাহিত্যিক মৌলভী শেখ আবদুল জব্বারের বনগাঁও গ্রামের বাড়িতে ওঠেন৷ এখানে অবস্থানকালে বনগাঁও গ্রামে জমির ধান কাটা নিয়ে একদিন বড় ধরনের এক দাঙ্গা (স্থানীয় ভাষায় কাইজ্জা) হয়৷ সেই দাঙ্গায় গফরগাঁওয়ের লাঠিয়াল দলের নেতৃত্ব দেন শিলাসী গ্রামের কৃষ্ণবর্ণের হালকা-পাতলা ছোটখাটো গড়নের যুবক রূপা৷ পল্লীকবি সেই দাঙ্গা দেখেন; দেখেন গ্রামাঞ্চলে জমি দখলের এক নারকীয় দৃশ্য৷ লাঠিয়াল দলের নেতৃত্বদানকারী রূপার তেজোদীপ্ত এক ভয়ঙ্কর বীরত্ব৷ ওই দাঙ্গাই কবির মনে রেখাপাত করে৷ নকশী কাঁথার মাঠ কাব্যের মূল উপজীব্য হয়ে ওঠে সেই দাঙ্গার ঘটনা৷ সেসময় এই রূপাকে মানুষ ‘রূপা গুণ্ডা’ বলেই জানতেন৷ বাংলাদেশ স্বাধীন হবার পর একবার তিনি ইউপি ‘সদস্য’ নির্বাচিত হন৷ অবিভক্ত ভারতে হিন্দু-মুসলিম দাঙ্গার সময় তিনি সরাসরি দাঙ্গায় জড়িয়ে পড়েছিলেন, আর তখন গফরগাঁও বাজারে ১১ জন মারা গেলে তাকে এ ঘটনায় দুই দফায় ১৫ মাস কারাভোগ করতে হয়। গফরগাঁও বাজারের কাইয়ুম মার্কেটে একটি স্টলে আড্ডা দিতেন জসীমউদ্দীন, সেখানে বসেই রূপাই সম্পর্কে খোঁজখবর নেন তিনি৷ সেই স্টলেই কবির সঙ্গে রূপার পরিচয় হয় এবং রূপা তার নিজের সম্পর্কে জানান জসীমউদ্দীনকে, যা উপজীব্য করে কবি পরে কাব্যগ্রন্থটি রচনা করেছিলেন।
কাব্যে, রূপাইয়ের বিপরীতে সাজু নামক যে নারী চরিত্র ছিল, তিনিও বাস্তবের এক ব্যক্তিত্ব, নাম ছিল ললিতা। রূপা ললিতাকে ভালোবাসতেন। ললিতা ছিলেন রূপার প্রতিবেশী গ্রাম মশাখালীর বাসিন্দা। ললিতা ২০০৭ খ্রিষ্টাব্দের জানুয়ারিতে মারা যান।
অনুবাদ
১৯৩৯ খ্রিষ্টাব্দে প্রথম প্রকাশের পর এই কাব্যগ্রন্থটি ইংরেজিতে ই. এম. মিলফোর্ড কর্তৃক অনুদিত হয় The Field of Embroidered Quilt নামে। এটি কবির শ্রেষ্ঠ রচনা। প্রচলিত পল্লীগীতিকার চেয়ে ব্যতিক্রমী এ রচনাটিতে তিনি কাহিনীর আবর্তনে অসম্ভব দক্ষতার পরিচয় দেন।
জনপ্রিয় মাধ্যমে উপস্থাপনা
নকশি কাঁথার মাঠ কাব্যগ্রন্থের নায়ক রূপাকে নিয়ে জনপ্রিয় ম্যাগাজিন অনুষ্ঠান ইত্যাদি-তে দেখানো হয় একটি প্রতিবেদন। এছাড়া মূল কাব্যগ্রন্থ নিয়ে তৈরি হয় অনন্ত হীরা পরিচালিত টেলিফিল্ম নকশী কাঁথার মাঠ । এছাড়া বিভিন্ন সময় বিভিন্ন সাংস্কৃতিক সংগঠন কর্তৃক পরিবেশিত হয়েছে নৃত্যনাট্য। ওস্তাদ খাদেম হোসেন খান নকশী কাঁথার মাঠ নৃত্যনাট্যের সঙ্গীত পরিচালনা করে ইরান, ইরাক, এবং পাকিস্তানও সফর করেন। ২০১৩ সালে এই কাব্যগ্রন্থ অবলম্বনে নির্মিত হয় টেলিফিল্ম 'নকশী কাঁথার মাঠ'। এটি পরিচালনা করেন রাজিব হাসান ও প্রধান দু'টি চরিত্রে অভিনয় করেন চঞ্চল চৌধুরী এবং ফারহানা মিলি।
গোগাজি
গোগাজি (also known as গোগা, Jahar Veer Gogga, Gugga, Gugga Pir, Gugga Jaharpir, Gugga Chohan, Gugga Rana, Gugga Bir and Raja Mandlik) is a folk deity, worshipped in the northern states of India especially in Rajasthan, Himachal Pradesh, Haryana, Uttarakhand, Punjab region, Uttar Pradesh, Jammu and Gujarat. He is a warrior-hero of the region, venerated as a saint and a 'snake-god'.
Although there are references to him in the folklore of Rajasthan, little historical knowledge of Gugga exists other than that he ruled the small kingdom of Dadrewa (in present day Rajasthan) and was a contemporary of Prithviraj Chauhan.
ব্যুৎপত্তি
According to legend, Goga was born with the blessings of Guru Gorakhnath, who gave 'Gugal' fruit to Goga's mother Bachhal which was used to name him. Another belief is that he was called Goga because of his remarkable service to cows(Gou in Sanskrit).
রাজ্য
Goga had a kingdom called Bagad Dedga near Ganganagar that spanned over to Hansi near Hisar in Haryana and included territory up to the river Sutlej in Punjab. It is believed that Goga lived during the 12th Century AD In the past, the river Sutlej flowed through the district of Bathinda in present-day Punjab in India. The capital was at Dadrewa near Ganganagar.
পরিবার
Goga (गोगा) (Rajasthani: (Gugo) गुग्गो) was born in c. 900 AD to queen Bachchal (the daughter of a Rajput ruler, Kanwarpala who in 1173 AD ruled over Sirsa in present-day Haryana) and king Zewar in Dadrewa of the Chauhan Clan in the Churu district of Rajasthan. The earliest parts of Goga's life were spent in the village of Dadrewa, situated on Hissar—Bikaner highway in Sadulpur tehsil of Churu district in Rajasthan. According to other legends, his father was Vachha Chauhan, the Raja of Jangal Desh, which stretched from the Sutlej to Haryana.
বিবাহ
Goga was married to Shreeyal Roz who was daughter of Tandul Nagari's King Sindha Singh.
অন্যান্য
Another story is that Arjan and Sarjan were against Goga and was a part of conspiracy with king Anangpal Tomar of Delhi. King Anganpal attacked bagad region with Arjan and Sarjan. Both of them were killed by Goga. Goga spared the king after his miserere. In a quarrel about land he killed his two brothers on which account he drew upon himself the anger of his mother.
ক্রেমার ভার্সাস ক্রেমার
ক্রেমার ভার্সাস ক্রেমার ১৯৭৯ সালে মুক্তিপ্রাপ্ত একটি ছবি। এর পরিচালক ছিলেন রবার্ট বেনটন, যিনি এভারি কোরমানের উপন্যাস থেকে ছবিটি নির্মাণ করেছিলেন। ছবিটি আমেরিকান এক দম্পতির বিবাহ-বিচ্ছেদকে কেন্দ্র করে নির্মিত এবং আশেপাশের মানুষজন, বিশেষত ক্রেমার দম্পতির শিশুপুত্রের ওপর এ ঘটনার প্রভাবকে কেন্দ্র করে বিস্তৃত হয়েছে। ছবিটি ১৯৭৯ সালে শ্রেষ্ঠ চলচ্চিত্রের জন্য একাডেমি পুরস্কার লাভ করে।
বায়তুর রউফ মসজিদ
বায়তুর রউফ মসজিদ বাংলাদেশের ঢাকা জেলায় অবস্থিত একটি উল্লেখযোগ্য মসজিদ ২০১২ সালে নির্মান হওয়া এ মসজিদের ডিজাইন করেছেন স্থপতি মেরিনা তাবাসসুম। অনবদ্য ডিজাইনশৈলীে এবং দেশীয় সংস্কুতি ও ঐতিহ্যের ধারক হিসেবে এটি আগা খান অ্যাওয়ার্ড ফর আর্কিটেকচার পুরস্কারে ভূষিত হয়।
বর্ণনা
বায়তুর রউফ মসজিদর অবস্থান রাজধানী ঢাকার দক্ষিণখান থানার ফায়েদাবাদে। জমির মালিক সুফিয়া খাতুন স্থানীয় মুসলিমদের নামাজের জন্য এই যায়গাটি ওয়াকফ করেন। মসজিদটি ৭৫৪ বর্গ মিটার জায়গার উপর নির্মিত। এটি এমন ভাবেই ডিজাইন করা হয়েছে, যার ভেতরে বসেই যেমন ঝকঝকে রোদের দেখা মিলবে, তেমনি ঝম ঝম বৃষ্টিতে এখানে বসেই বর্ষার দারুন আবহ উপভোগ করা যাবে। ভবনটিতে এমন ভাবে বাতাস চলাচলের ব্যবস্থা রাখা হয়েছে, যার ফলে যে কোন ঋতুতেই মসজিদটির ভিতরের তাপমাত্রা থাকবে প্রায় অপরিবর্তিত। ৪ টি আলো প্রবেশের পথ এবং ভবনের ছাদে গোল ছিদ্র করে আলো প্রবেশের ব্যবস্থা এবং একই সাথে আলো নান্দনিক আলো ছায়ার খেলার ব্যবস্থা করা হয়েছে, যার ফলে দিনের বেলা এখানে কখনোই কৃত্রিম আলোর প্রয়োজন পরবে না।
প্রতি জামাতে ৪০০ জন মুসল্লি নামাজ আদায় করেন, ঈদুল আজহায় এখানে ৬ শতাধিক মুসল্লি ঈদের নামাজ পড়তে পারেন। মসজিদের পাশা পাশি এখানে একটি মক্তব চালু করা হয়েছে।মসজিদের পূর্ণাঙ্গতার জন্য ইমামের ঘর ও গ্রন্থাগার তৈরির পরিকল্পনা রয়েছে। । চতুর্দিকে আটটি থামের ওপর তৈরি। কিবলার দিকে ১৩ ডিগ্রি কোনাকুনি করা একটি থাম। মসজিদ বলতে যে পরিচিত অবয়ব কল্পনা করা হয় সেটা অনুপস্থিত এখানে।  গম্বুজ বা মিনার নেই।
স্থাপত্য শৈলী
মসজিদটির নির্মাণ শৈলী সুলতানি স্থাপত্য রীতি দ্বারা অনুপ্রাণিত। সনাতন পদ্ধতির ইটের ব্যবহারের সাথে সমকালীন স্থাপত্য রীতি মিশ্রিত হয়েছে। মসজিদটি সম্পূর্ণ ইটের তৈরি, কোন রঙ বা প্লাস্টারের কাজ এখানে করা হয় নি। লাল ইটের নিযমিত ছিদ্রযুক্ত দেয়াল তৈরী করা হয়েছে যা প্রাচীন মসজিদের জালির প্রতিনিধিত্ব করছে। বিভিন্ন দরজা ও জানালার অনুপাত এবং বিন্যাসও নেয়া হয়েছে ঐতিহ্যবাহী স্থাপনার অনুকরনে। এর স্থাপত্যের বিশেষ দিক হলো, এর বায়ু চলাচলব্যবস্থা ও আলোর চমৎকার বিচ্ছুরণ মসজিদের পরিবেশকে দেয় ভিন্ন মাত্রা। সরাসরি আলো প্রবেশ নিয়ন্ত্রণ করা হয়েছে কিন্তু পুরো নামাজ কক্ষই থাকবে আলোকিত। এজন্য চারদিকে রাখা হয়েছে বিশেষ ব্যবস্থা। মসজিদের স্থপতি মেরিনা তাবাসসুম মসজিদটির বিশেষত্ব সম্পর্কে বলতে গিয়ে বলেন ’মসজিদটি তৈরি হয়েছে একটু ভিন্ন দৃষ্টিভঙ্গি নিয়ে। প্রচলিত মসজিদগুলোর ধরন থেকে আলাদা। আর মসজিদটি নির্মিত হয়েছে স্থানীয় ব্যক্তিদের অংশগ্রহণে, অংশগ্রহণমূলক ধারণা থেকে। খরচও এসেছে সবার কাছ থেকে। পরিবেশবান্ধব এবং আলো-বাতাসের বিষয়টি মাথায় রেখে এর ডিজাইন করেছি। ইতিহাস, সংস্কৃতি, আবহাওয়াসহ নানা বিষয় মাথায় রেখে এর নির্মাণ করা হয়েছে। আর ব্যবহৃত সব উপকরণই স্থানীয়।’ মসজিদের সম্মুখভাগে এক চিলতে পাকা পরিসর। ঢাকা শহরের জনাকীর্ন অবস্তানে এটিও সামাজিক পরিসরে রূপান্তরিত হয়। স্থানীয় মানুষেরা এটিকে নিজেদের ভাবতে পছন্দ করে।
পুরাপাড়া ইউনিয়ন
পুরাপাড়া ইউনিয়ন বাংলদেশের ঢাকা বিভাগের ফরিদপুর জেলার নগরকান্দা উপজেলার একটি ইউনিয়ন।
ইতিহাস
এ অঞ্চলের মাটি খুব উর্বল। পেয়াজ,পাট ও ধান উৎপাদনে প্রসিদ্ধ।
প্রশাসনিক এলাকা
১৩টি গ্রাম নিয়ে এই ইউনিয়ন গঠিত।
শিক্ষা
ব্রাহ্মণ ডাঙ্গা উচ্চ বিদ্যালয়, ব্রাহ্মন ডাঙ্গা আলীম মাদ্রাসা, বেতাল দাখিল মাদ্রাসা
দর্শনীয় স্থান
১.ঘোড়ামারা বিল। ২.কাজডাঙ্গা বিল। ৩.বনগ্রাম দিঘী। ৪.পদ্ম বিল।
জনপ্রতিনিধি
বর্তমান চেয়ারম্যান মো:আতাউর রহমান বাবু।
লোহাগাড়া ইউনিয়ন
লোহাগাড়া বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
আয়তন
লোহাগাড়া ইউনিয়নের আয়তন ২,৭৭৬ একর (১১.২৩ বর্গ কিলোমিটার)। আয়তনের দিক থেকে এটি লোহাগাড়া উপজেলার সবচেয়ে ছোট ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী লোহাগাড়া ইউনিয়নের মোট জনসংখ্যা ৩৫,০১০ জন। এর মধ্যে পুরুষ ১৭,৭৫০ জন এবং মহিলা ১৭,২৬০ জন। মোট পরিবার ৬,৭০৭টি।
অবস্থান ও সীমানা
লোহাগাড়া উপজেলার মধ্যভাগে লোহাগাড়া ইউনিয়নের অবস্থান। লোহাগাড়া উপজেলা সদর এ ইউনিয়নে অবস্থিত। এ ইউনিয়নের দক্ষিণে পুটিবিলা ইউনিয়ন, পূর্বে কলাউজান ইউনিয়ন, উত্তরে আমিরাবাদ ইউনিয়ন এবং পশ্চিমে আধুনগর ইউনিয়ন অবস্থিত।
ইতিহাস
লোহাগাড়া ইউনিয়ন ১৯৬৮ সালে ১৮নং কাউন্সিল হিসেবে সাতকানিয়া উপজেলার অন্তর্ভুক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ৬নং লোহাগাড়া ইউনিয়ন পরিষদ হিসেবে কার্যক্রম শুরু করে।
প্রশাসনিক কাঠামো
লোহাগাড়া ইউনিয়ন লোহাগাড়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
ওয়ার্ডভিত্তিক এ ইউনিয়নের গ্রামগুলো হল:
যোগাযোগ ব্যবস্থা
লোহাগাড়া ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
ধর্মীয় উপাসনালয়
লোহাগাড়া ইউনিয়নে ১১টি মসজিদ ও ২টি মন্দির রয়েছে।
খাল ও নদী
লোহাগাড়া ইউনিয়নের উপর দিয়ে বয়ে চলেছে বোয়ালিয়া খাল, সুখছড়ি খাল এবং বামির নালা খাল।
হাট-বাজার
লোহাগাড়া ইউনিয়নের প্রধান প্রধান হাট/বাজারগুলো হল দরবেশ হাট বাজার এবং বটতলী বাজার।
দর্শনীয় স্থান
লোহাগাড়া ইউনিয়নের দর্শনীয় স্থানগুলোর মধ্যে রয়েছে:
উল্লেখযোগ্য ব্যক্তি
লোহাগাড়া উপজেলার উল্লেখযোগ্য ব্যক্তিগণের মধ্যে রয়েছেন:
উইয়ার্ড সায়েন্স (চলচ্চিত্র)
উইয়ার্ড সায়েন্স হচ্ছে জন হিউজেস দ্বারা লিখিত এবং পরিচালিত ১৯৮৫ সালে মুক্তি পাওয়া একটি আমেরিকান দু:খ কল্পবিজ্ঞান কমেডিধর্মী চলচ্চিত্র।
নিয়ামতি ইউনিয়ন
নিয়ামতি বাংলাদেশের বরিশাল জেলার অন্তর্গত বাকেরগঞ্জ উপজেলার একটি ইউনিয়ন।
আয়তন
নিয়ামতি ইউনিয়নের আয়তন ৭,৩৬৮ একর।
প্রশাসনিক কাঠামো
নিয়ামতি ইউনিয়ন বাকেরগঞ্জ উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ। এ ইউনিয়নের গ্রামগুলো হল:
জনসংখ্যার উপাত্ত
২০১১ সালের আদমশুমারি অনুযায়ী নিয়ামতি ইউনিয়নের মোট জনসংখ্যা ২৪,০৭৩ জন। এর মধ্যে পুরুষ ১১,২১৮ জন এবং মহিলা ১২,৮৫৫ জন। মোট পরিবার ৫,৬৮৪টি।
গ্রামভিত্তিক লোকসংখ্যা
তথ্য সূত্র- আদমশুমারী ২০১২ প্রতিবেদন।
শিক্ষা
২০১১ সালের আদমশুমারি অনুযায়ী নিয়ামতি ইউনিয়নের সাক্ষরতার হার ৬৬.১%।
জন এলিয়া
সৈয়দ সিবত-ই-আসগর নাকভি, সাধারণভাবে জন এলিয়া নামেও পরিচিত, ১৪ ডিসেম্বর ১৯৩১ - ৮ নভেম্বর ২০০২), তিনি ছিলেন একজন পাকিস্তানি উর্দু কবি, দার্শনিক, জীবনীবিদ এবং পণ্ডিত। তিনি ছিলেন রইস আমরোহভী এবং সৈয়দ মুহাম্মদ তাকিরের ভাই, যিনি সাংবাদিক ও মনোবিজ্ঞানী ছিলেন। তিনি উর্দু, আরবী, ইংরেজি, ফার্সি, সংস্কৃত এবং হিব্রু ভাষায় সাবলীল ছিলেন।   একজন প্রচলিত আধুনিক পাকিস্তানি কবি, তাঁর প্রচলিত পদ্ধতিগুলির জন্য জনপ্রিয়, তিনি "দর্শন, যুক্তি, ইসলামী ইতিহাস, মুসলিম সুফি ঐতিহ্য, মুসলিম ধর্মীয় বিজ্ঞান, পাশ্চাত্য সাহিত্য এবং কাবালার জ্ঞান অর্জন করেছিলেন।"
প্রাথমিক জীবন
নাকভি ১৪ ডিসেম্বর ১৯৩১ সালে, ব্রিটিশ ভারতের  আমরোহা এলাকায়  জন্মগ্রহণ করেন। তার বাবা শফিক এলিয়া ছিলেন আরবি, ইংরেজি, ফারসি, হিব্রু ও সংস্কৃত ভাষায় দক্ষ এবং জ্যোতির্বিজ্ঞানের পণ্ডিত ছিলেন এবং বার্ট্রান্ড রাসেলের মতো শীর্ষস্থানীয় বুদ্ধিজীবীদের সাথে যোগাযোগ করেছিলেন। তিনি তার ভাইবোনদের মধ্যে কনিষ্ঠ ছিলেন। রইস আমরোহভী ছিলেন তার বড় ভাই। ভারতীয় চলচ্চিত্র পরিচালক কমল আমরোহি ছিলেন তার প্রথম কাজিন।
শিশুকন্যা হিসাবে বর্ণিত, তিনি প্রাথমিকভাবে তার পরিবার শিয়া হওয়া সত্ত্বেও দারুল উলূম দেওবন্দের সাথে সম্পর্কিত একটি মাদ্রাসা আমরোহের সৈয়দ-উল-মাদারিসে পড়াশোনা করেছিলেন।
তার যৌবনের সময় পাকিস্তান একটি স্বাধীন মুসলিম রাষ্ট্রে পরিণত হয়। কমিউনিস্ট হওয়ায় এলিয়া এই ধারণার বিরুদ্ধে ছিলেন, তবে শেষ পর্যন্ত এটিকে আপস হিসাবে গ্রহণ করেছিলেন। তিনি ১৯৫৭ সালে পাকিস্তানে চলে এসেছিলেন এবং করাচিতে বসবাসের সিদ্ধান্ত নেন। কবি পীরজাদা কাসিম বলেছেন:
তিনি আট বছর বয়সে কবিতা লিখতে শুরু করেছিলেন তবে তিনি শায়দ নামে ৬০ বছর বয়সে তাঁর প্রথম সংগ্রহ প্রকাশ করেছিলেন।
তিনি ১৯৭০ সালে লেখক জাহিদা হিনার সাথে বিবাহবন্ধনে আবদ্ধ হন এবং তারা ১৯৯২ সালে আলাদা হয়ে যান।
গদ্যের কাজ (মূলত অনুবাদ)
এলিয়া কেবল কবিই ছিলেন না, তিনি সম্পাদক ও অনুবাদকও ছিলেন, বিশেষত পুরাতন সুফি, মুতাজিলি এবং ইসমাইলি গ্রন্থগুলির।
উপরে আরবী ও ফারসি থেকে তাঁর কয়েকটি অনুবাদ রয়েছে। তিনি কেবল এই বইগুলির অনুবাদ করেননি, তবে উর্দু ভাষায় বেশ কয়েকটি নতুন শব্দও প্রবর্তন করেছিলেন।
হরিহর (দেবতা)
thumb|250px|right| [[বিষ্ণু (বাম অর্ধ—নীল) ও শিব (ডান অর্ধ—সাদা)]]
হরিহর হল হিন্দু দেবতা বিষ্ণু (হরি) ও শিবের (হর) একটি মিশ্র রূপ। এই রূপটি শঙ্করনারায়ণ ("শঙ্কর" মানে শিব, এবং "নারায়ণ" নামে বিষ্ণু) নামেও পরিচিত। বৈষ্ণব ও শৈব ধর্মাবলম্বীরা এই রূপটিকে সর্বোচ্চ ঈশ্বরের একটি রূপ হিসেবে পূজা করেন। একই পরমেশ্বরের দুটি ভিন্ন বৈশিষ্ট্যের সহাবস্থান বোঝাতেও হিন্দু দর্শনে "হরিহর" কথাটি ব্যবহার করা হয়ে থাকে। উল্লেখ্য, বিষ্ণু ও শিবের স্বরূপ (বৈদিক ও পৌরাণিক ধর্মশাস্ত্রের বর্ণনা অনুসারে) এবং তাদের ভিন্ন বা অভিন্ন অবস্থা হিন্দু দর্শনের বিভিন্ন শাখায় একটি বিতর্কের বিষয়।
বৈশিষ্ট্য
thumb|[[বিষ্ণু (বাম অর্ধ, হাতে সুদর্শন চক্র) ও শিব (হালকা গায়ের রং, হাতে ত্রিশূল) একই মূর্তিতে সন্নিবেশিত। সঙ্গে লক্ষ্মী ও পার্বতী।]]
বিভিন্ন ধর্মগ্রন্থ ও সেগুলির অনুবাদ উদ্ধৃত করে প্রত্যেক মতের স্বপক্ষেই প্রমাণ দেওয়া যায়। প্রত্যেক ক্ষেত্রেই একটি রূপকে অপর রূপের ঊর্ধ্বে রাখা হয়। তবে আজও শৈবরা শিবকে এবং বৈষ্ণবরা বিষ্ণুকে অন্যান্য দেবতাদের উপরে স্থান দেন।
অভিন্নতা
শিবানন্দের মতে: "শিব ও বিষ্ণু এক ও অভিন্ন। তাঁরা স্বরূপত এক ও অভিন্ন। সর্বব্যাপী পরমাত্মা বা পরম সত্যের বিভিন্ন রূপের এই দুটি ভিন্ন নাম। ‘শিবস্য হৃদয়ং বিষ্ণুর্বিষ্ণোশ্চ হৃদয়ং শিবঃ’—শিব বিষ্ণুর হৃদয় ও একই ভাবে বিষ্ণু শিবের হৃদয়।"
স্বামীনারায়ণ মতেও বিষ্ণু ও শিব একই ঈশ্বরের দুটি ভিন্ন রূপ মাত্র।  উল্লেখ্য, স্বামীনারায়ণ মতবাদ বৈষ্ণবদের মধ্যে সংখ্যালঘু হলেও সমসাময়িক স্মার্ত মতানুসারী হিন্দুধর্মে বেশ গুরুত্বপূর্ণ একটি মত।
শিল্পকলা
হরিহরের মূর্তিটির অর্ধেক অংশ শিবের মতো, অর্ধেক অংশ বিষ্ণুর মতো। শিব অর্ধের মাথায় জটা, কোনো কোনো ক্ষেত্রে বাঘছাল পরা। এই অর্ধের গায়ের রং সাদাটে, কোথাও কোথাও ছাইমাখা। বিষ্ণু অর্ধটি মুকুট ও অন্যান্য অলংকার পরিহিত। এটির গায়ের রং কালো। শিব অংশটি যোগীদের মতো। বিষ্ণু অংশটি রাজসিক। তাই এই মূর্তিটিকে যোগী ও গৃহস্থের উভয়ের পূজার উপযোগী মনে করা হয়। যদিও অন্যমতে শিবকে গৃহস্থেরও আদর্শ মনে করা হয়। এবং সেই কারণেই তাকে বিষ্ণুর সঙ্গে একীকৃত করা হয়েছে বলে মনে করা হয়।
ইস্ট-ওয়েস্ট মেট্রো সুড়ঙ্গ
ইস্ট-ওয়েস্ট মেট্রো সুড়ঙ্গ বা পূর্ব-পশ্চিম মেট্রো সুড়ঙ্গ হল ভারতের একটি গুরুত্বপূর্ণ রেল সুড়ঙ্গ পথ, যেটির নির্মাণ কাজ ২০২১ খ্রিস্টাব্দে শেষ হয়েছে। এই সুড়ঙ্গটির একটি অংশ গঙ্গা বা হুগলি নদীর নিচে নির্মিত হয়েছে। ১৯৩১ খ্রিস্টাব্দে নির্মিত সিইএসসি সুড়ঙ্গ এর পর এটি হল গঙ্গা বা হুগলি নদীর নীচে অবস্থিত দ্বিতীয় সুড়ঙ্গ। পাশাপাশি, এটি ভারত তথা দক্ষিণ এশিয়ার সবচেয়ে বড় কোনো জলভাগ বা নদীর নিচে নির্মিত সুড়ঙ্গ, যা মেট্রোরেল চলাচলের জন্য নির্মিত হয়েছে। এই সুড়ঙ্গটি নির্মাণ হয়েছে কলকাতা মেট্রোর দ্বিতীয় গুরুত্বপূর্ণ করিডর লাইন ২ বা ইস্ট-ওয়েস্ট মেট্রোর রেল চলাচলের জন্য। এই সুড়ঙ্গটি গঙ্গার পূর্ব পাড়ের কলকাতা ও পশ্চিম পাড়ের হাওড়া শহরকে যুক্ত করছে। সুড়ঙ্গটি মোট ১১ কিলোমিটার দীর্ঘ। কলকাতা মহানগর অঞ্চল-এর প্রধান দুটি রেল স্টেশন হাওড়া ও শিয়ালদহ এই মেট্রো সুড়ঙ্গ দ্বারা যুক্ত। ফলে সহজেই যাত্রীরা স্টেশন দুটির মধ্যে চলাচল করতে পারবেন বিনা বাধায়।
জেট লি
লি লিয়ানজি (জন্ম: ২৬ এপ্রিল, ১৯৬৩; তার ছদ্মনাম জেট লি দ্বারা সুপরিচিত) হলেন চীনের একজন চলচ্চিত্র অভিনেতা, চলচ্চিত্র প্রযোজক, মার্শাল শিল্পী এবং অবসরপ্রাপ্ত উশু চ্যাম্পিয়ন।
উ বিনের সাথে তিন বছরের প্রশিক্ষণের পরে, জেট লি বেইজিং জাতীয় উশু দলের হয়ে উশু খেলায় অংশগ্রহণ করেছিলেন। অতঃপর তিনি জাতীয় দলের হয়ে তার প্রথম চ্যাম্পিয়নশিপ জয়লাভ করেছিলেন। মাত্র ১৯ বছর বয়সে উশু খেলা থেকে তিনি থেকে অবসর গ্রহণ করেছেন। অবসর গ্রহণের পর, তিনি শওলিন টেম্পল (১৯৮২) চলচ্চিত্রে অভিনয়ের মাধ্যমে অভিনয় জগতে অভিষেক করেছেন। তার প্রথম চলচ্চিত্র দিয়ে তিনি চীনের জনপ্রিয় অভিনেতাদের মন জয় করতে পেরেছিলেন। তিনি সমালোচকদের দ্বারা প্রশংসিত মার্শাল আর্টের ওপর ভিত্তি করে নির্মিত বেশ কয়েকটি চলচ্চিত্রে অভিনয় করেছেন, বিশেষ করে পরিচালক ঝাং ইইমুর পরিচালিত ২০০২ সালে মুক্তিপ্রাপ্ত চলচ্চিত্র হিরো। এছাড়াও তিনি "ফিস্ট অব লেজেন্ড"-এর প্রধান চরিত্রে অভিনয় করেছেন, যা রটেন টম্যাটোস দ্বারা সেরা চলচ্চিত্রের উপাধি লাভ করেছে। তিনি "ওয়ান্স আপন এ টাইম ইন চীন" চলচ্চিত্রের একটি সিরিজে অভিনয় করেছেন, যেখানে তিনি লোক নায়ক "ওয়াং ফি-হ্যাং"-এর চরিত্রে অভিনয় করেছেন।
ইস্ট-ওয়েস্ট মেট্রো সুড়ঙ্গ
ইতিহাস
গঙ্গার তলা দিয়ে সুড়ঙ্গ নির্মাণ শেষ হয় ২০২১ খ্রিস্টাব্দে। গঙ্গার নিচে যে দুটি সুড়ঙ্গ তৈরি হয়েছে, তার একটির নাম ‘রচনা’, অন্যটির নাম ‘প্রেরণা’। দুটি সুড়ঙ্গের মধ্যে রচনার কাজ আগে শেষ হয়েছে। এক-একটি সুড়ঙ্গ ৫২০ মিটার লম্বা। গঙ্গার তলদেশের ৩০ মিটার নিচে সুড়ঙ্গ কাটার সময়ে বহু জিনিস উদ্ধার করেছেন কেএমআরসিএল-এর ইঞ্জিনিয়ারেরা। সেগুলির মধ্যে রয়েছে কামানের গোলা, ডুবে যাওয়া জাহাজের খোলের অংশ প্রভৃতি।
জেট লি
চীনা বহির্ভূত চলচ্চিত্রে লিয়ের প্রথম অভিনয় ছিল লিথাল ওয়েপন ৪ (১৯৯৮)-এ, যেখানে তিনি একজন খলনায়কের চরিত্রে অভিনয় করেছেন এবং হলিউড চলচ্চিত্রে তার প্রথম মুখ্য ভূমিকা ছিল রোমান মাস্ট ডাই (২০০০)-এ, যেখানে ইনি হান সিং চরিত্রে অভিনয় করেছেন, উভয় চলচ্চিত্রে অভিনয়ের মাধ্যমে তিনি ব্যাপক প্রশংসা কুড়িয়েছিলেন। এছাড়াও তিনি বেশ কয়েকটি উল্লেখযোগ্য চলচ্চিত্রে অভিনয় করেছেন, যার মধ্যে ফরাসি সিনেমার লক বেসন কিস অব দ্য ড্রাগন এবং আনলিশডি রয়েছে। তিনি দ্য অন (২০০১), দ্য ফোরবিডেন কিংডম (২০০৮) এবং জ্যাকি চ্যানের সাথে সিল্ভেস্টার স্টার্লোন-সহ তিনটি এক্সপেন্ডেবল চলচ্চিত্র এবং দ্য মমি: দ্য ডাম্প অব ড্রাগন এম্পেরর (২০০৮)-এ প্রধান চরিত্রের সহকর্মী হিসেবে অভিনয় করেছেন।
ইস্ট-ওয়েস্ট মেট্রো সুড়ঙ্গ
গঙ্গার নিচের সুড়ঙ্গ
° কলকাতার লাইন-১: শ্যামবাজার এবং বেলগাছিয়া স্টেশনের মধ্যে সার্কুলার খালের নীচ দিয়ে যায় (৯০ এর দশকের আগে নির্মিত)।
জেট লি
প্রারম্ভিক জীবন এবং মিশ্র মার্শাল আর্ট ক্যারিয়ার
জেট লি চীনের বেইজিংয়ে জন্মগ্রহণ করেছেন। তিনি তার দুই ভাই এবং দুই বোনের মধ্যে সবচেয়ে ছোট। তার পিতা যখন মারা যায় তখন তিনি মাত্র দুই বছর বয়সী ছিলেন, এই ঘটনাটি তার পরিবারকে এক বিরাট সংগ্রামের মধ্যে ফেলে দিয়েছিল। তিনি জন্মগতভাবে সিঙ্গাপুরের নাগরিক।
ইস্ট-ওয়েস্ট মেট্রো সুড়ঙ্গ
গঙ্গার নিচের সুড়ঙ্গ
° দিল্লির লাইন-২ (হলুদ): উত্তর দিল্লির নাজফগড় ড্রেন (২০০৭ সালে নির্মিত) এবং দক্ষিণ দিল্লিতে কুশাক ড্রেন (২০০৯ সালে নির্মিত)।